
На основу члана 83. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон) и члана 5. ст.1., члана 6. и члана 7. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије”, број 107/2023), начелник Општинске управе општине Житорађа оглашава
ИНТЕРНИ КОНКУРС
ЗА ПОПУЊАВАЊЕ ИЗВРШИЛАЧКОГ РАДНОГ МЕСТА
У ОПШТИНСКОЈ УПРАВИ ОПШТИНЕ ЖИТОРАЂА

	
РАДНО МЕСТО: Грађевински инспектор и саобраћајни инспектор




I Организација у којој се радно место попуњава:
Општинска управа општине Житорађа, у Житорађи, ул. Топлички хероји 53.

II Радно место које се попуњава:

-Грађевински инспектор и саобраћајни инспектор, у Одељењу за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине - Одсек за инспекцијске послове, у звању саветник,  у Општинској управи општине Житорађа под редним бројем 23.Правилника о организацији и систематизацији радних места у Општинској управи и општинском правобранилаштву општине Житорађа, број извршилаца 1 – радни однос на неодређено време.

III Опис послова радног места: Обавља сложене послове који су прецизно одређени и подразумевају примену утврђених метода рада, поступака, стручних техника са јасним оквиром самосталног деловања, уз повремени надзор непосредног руководиоца. Поседује способност да проблеме решава без појединачних упутстава непосредног руководиоца и уз обраћање непосредном руководиоцу само када је проблем сложен и захтева додатно знање и искуство. Обавља нормативно-правне послове везане за припрему свих нормативних аката из надлежнсти јединице локалне самоуправе и општинске управе, координира у поступку припреме аката из надлежности органа, прибавља мишљење других органа на нацрте и предлоге прописа и општих аката јединица локалне самоуправе и Општинске управе, њихово прихватање или одбијање уз образложење. Обавља управо-правне послове учествовања у припреми појединачних управних аката и других појединачних аката предвиђених законом, статутом и општим актим, припрема инструкције и упутства за примену прописа. Обавља студијско-аналитичке послове, припрема анализе, извештаје информације одговарајућих података и прикупља податке у циљу утврђивања чињеничног стања у одговарајућој области, учествује у припреми елабората, студија, програма, пројеката, планова и процена који служе као основа за утврђивање и спровођење политике у одговарајућој области, прати реализацију и извештава о извршењу стратегија и пројеката, предлаже и даје мишљења о потребним мерама за ефикасан и успешан развој из надлежности јединица локалне самоуправе, решава у управном поступки, остварује сарадњу са ресорним министарствим.; врши надзор над применом Закона о планирању и изградњи  и других прописа општих аката, стандарда, техничких норматива и норми квалитета, који се односе на пројектовање, грађење и реконструкцију објеката у високоградњи, нискоградњи и градњи других објеката; врши надзор над извођењем појединих грађевинских радова на тим објектима; контролу грађења објеката на прописан начин; припрема решења и налаже мере, стара се за њихово спровођење; сачињава записник о уклањању објекта односно његовог дела који доставља органу надлежном за послове катастра непокретности; подноси захтеве за покретање прекршајног поступка, односно кривичне пријаве и пријаве за привредне преступе; сарађује са републичким инспекцијама, комуналном полицијом и другим органима и организацијама у циљу ефикаснијег обављања надзора; води евиденције прописане за грађевинску инспекцију; припрема извештаје за Скупштину општине, Општинско веће и надлежне републичке органе; прикупља податке и прати и анализира стање у области свог делокруга.Врши инспекцијски надзор над извршавањем закона и других прописа на одржавању, заштити, изградњи и реконструкцији локалних и некатегорисаних путева и прати стање саобраћајних знакова на путевима; издаје решења и налоге за постављање вертикалне и хоризонталне саобраћајне сигнализације, као и за постављање еластичних заштитних ограда; врши и надзор над применом општинских одлука у којима се регулише саобраћај и саобраћајна сигнализација; издаје дозволе за вршења истовара и утовара робе из моторних возила; сачињава записнике о увиђају и саслушању странака; предузима управне мере за које је законом овлашћен; доноси решења  и стара се о њиховом спровођењу; предлаже мере за безбедно одвијање саобраћаја; подноси захтеве за покретање прекршајног поступка, односно кривичне пријаве и пријаве за привредни преступ; сарађује са другим инспекцијама у циљу ефикаснијег вршења надзора; припрема извештаје за Скупштину општине,  Општинско Веће и надлежне Републичке органе;  по потреби врши и инспекцијски надзор над законитиошћу у обављању друмског локалног превоза и то: ванлинијског превоза путника, линијског и ванлинијског превоза ствари, превоза за сопствене потребе лица и ствари и аутотакси превоза; прегледа возила и контролише потребну документацију за возила, прегледа аутобуска стајалишта, контролише важеће редове вожње, уговоре о ванлинијском превозу са списком путника, отпремнице и спискове радника у превозу за сопствене потребе; утврђује идентитет превозника, возног особља и других одговорних лица за обављање превоза, као и надзор над применом општинских одлука у којима се регулише превоз у друмском саобраћају;обавља и друге послове по налогу  руководиоца одељења и начелника општинске управе.

IV Услови за рад на радном месту: стечено високо образовање из научне области грађевинарства, архитектуре на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, положен испит за инспектора, најмање три година радног искуства у струци, познавање рада на рачунару (MS Office пакет, AutoCad и интернет), као и потребне компетенције за обављање послова радног места


V Место рада:
Житорађа,  ул. Топлички хероји 53.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.






VII Поступак и начин провере компетенција:
1. Посебне функционалне компетенције:

-Посебна функционална компетенција у области рада провераваће се путем израде есеја(писмено), и то: 

*инспекцијски послови- општи управни поступак; основе казненог права и казнених поступака; основе прекршајног права и прекршајни поступак; поступак инспекцијског надзора и методе анализе ризика и кодекс понашања и етике инспектора;
* административно-технички послови - методе и технике прикупљања података ради даље обраде, технике евидентирања и ажурирања података у релевантним базама података, технике израде потврда и уверења о којима се води службена евиденција; технике припреме материјала ради даље обраде;
* стручнооперативни послови - методе и технике опсервације, прикупљање и евидентирање података, технике обраде и израде прегледе података; методе и технике израде извештаја на основу одређених евиденција; поступак израде стручних налаза; методе и анализе закључивања о стању у области, поступак израде стручних налаза, технике израде општих, појединачних и других правних аката и осталих аката.


-Посебна функционална компетенција познавање прописа из делокруга радног места провераваће се путем израде есеја(писмено) и то: Закон о планирању и изградњи, Закон о општем управном поступку, Закон о инспекцијском надзору, Закон о путевима, Уредба о критеријумима за категоризацију јавних путева, Закон о превозу путника у друмском саобраћају.


2.Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).


VIII Право учешћа на интерном конкурсу:
На интерном конкурсу могу да учествују службеници запослени на неодређено време у Општинској управи општине Житорађа.
Право учешћа на интерном конкурсу имају службеници са адекватном стручном спремом у звању саветника или службеници који испуњавају услове за напредовање у звање саветника.

IX Пријава на интерни конкурс врши се на прописаном обрасцу пријаве
Образац пријаве на овај конкурс доступан је на интернет презентацији органа општине Житорађа www.zitoradja.org, огласној табли општине Житорађа или га лица у штампаном облику могу преузети на писарници Општинске управе општине Житорађа.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем телефона.

X Рок за подношење пријаве
Рок за подношење пријаве на интерни конкурс је 8  дана и почиње да тече од 18.08.2026. године и истиче закључно са 25.08.2026. године.


XI Адреса на коју се подноси пријава за интерни конкурс:
Општинска управа општине Житорађа, у Житорађи, ул. Топличких хероја 53, са назнаком: „за интерни конкурс за попуњавање извршилачког радног места ,, Грађевински инспектор и саобраћајни инспектор” – не отварати. Попуњени обрасци пријаве на конкурс могу се слати поштом на адресу: Топлички хероји бр.53, 18412 Житорађа или предавати непосредно на писарници Општинске управе општине Житорађа, ул.Топлички хероји бр.53, 18412 Житорађа, просторије услужног центра у приземљу.

XII Докази који се прилажу уз пријаву на конкурс:

Уз Пријаву, потписану својеручно са биографијом и наводима о досадашњем радном искуству на конкурс кандидат прилаже сертификате и потврде којим се доказује поседовање тражених компетенција за рад на радном месту. Кандидат може, али и не мора уз пријаву да достави те доказе. Ако их достави Комисија може кандидата да ослободи провере те компетенције, а ако их не достави Комисија ће проверавати те компетенције у изборном поступку.

Докази који се накнадно прилажу или их орган прибавља су:

Oригинал или оверена фотокопија извода из матичне књиге рођених;
Oригинал или оверена фотокопија уверења о држављанству;
Oригинал или оверена фотокопија доказа о одговарајућој стручној спреми;
Oригинал или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу (из МУП);
Oригинал или оверена фотокопија потврде надлежног органа (суда) да се против кандидата не води кривични поступак;
Доказ да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа;
Oригинал или оверена фотокопија доказа о положеном стручном испиту за рад у државним органима (лица са положеним правосудним испитом уместо уверења о положеном државном стручном испиту достављају уверење о положеном правосудном испиту);
Oригинал или оверена фотокопија доказа да је лице у радном односу на неодређено време у систему локалне самоуправе или решења да је службеник нераспоређен.
Oригинал или оверена фотокопија доказа о радном искуству у струци ( потврде, решења, и други акти којима се доказује на којим пословима, са којом стручном спремом и у којем периоду је стечено радно искуство);
Oригинал или оверена фотокопија доказа о положеном испиту за инспектора;
Изјава потписана од стране кандидата да је сагласан да орган прибави податке по службеној дужности. 

Образац изјаве доступан је на интернет презентацији општине Житорађа и објављен је уз конкурс.

Сви докази прилажу се у оригиналу или овереној фотокопији. Фотокопије докумената које нису оверене од стране надлежних органа за овере неће се разматрати. 

Извод из матичне књиге рођених, уверење о држављанству, извод из казнене евиденције и уверење да се против кандидата не води кривични поступак прибављају се након објављивања интерног конкурса на огласној табли и веб презентацији Општине Житорађа.

Пре завршног разговора са кандидатом, кандидати ће бити позвани да остале доказе доставе у року од 5 радних дана од дана пријема позива за достављање доказа.


XII Место, дан и време када ће се спровести изборни поступак:
Изборни поступак спроводиће се почев од 27.08.2026. године, са почетком у 10:00 часова, у Житорађи, ул. Топличких хероја 53, о чему ће кандидати бити обавештени путем телефона.

XIV Лице које је задужено за давање обавештења о интерном конкурсу: Драган Величковић, телефон: 063 8343424

Линк ка обрасцу пријаве за ово радно место www.zitoradja.org 

[bookmark: _Hlk153987533]*Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли Општине Житорађа и на веб презентацији www.zitoradja.org.


Начелник Општинске управе општине Житорађа
                                                                    ______________________________________
	Љубиша Филиповић
